CELEX: 62013TA0406
Language: bg
Date: 2015-01-14 00:00:00
Title: Дело T-406/13: Решение на Общия съд от 14 януари 2015 г.  — Gossio/Съвет (Обща външна политика и политика на сигурност — Специфични ограничителни мерки, насочени към определени лица и стопански субекти, с оглед ситуацията в Кот д’Ивоар — Замразяване на средства — Злоупотреба с власт — Явна грешка в преценката — Основни права)

23.2.2015   
            
            
               BG
            
            
               Официален вестник на Европейския съюз
            
            
               C 65/32
            
         Решение на Общия съд от 14 януари 2015 г. — Gossio/Съвет
   (Дело T-406/13) (1)
   
   ((Обща външна политика и политика на сигурност - Специфични ограничителни мерки, насочени към определени лица и стопански субекти, с оглед ситуацията в Кот д’Ивоар - Замразяване на средства - Злоупотреба с власт - Явна грешка в преценката - Основни права))
   (2015/C 065/45)
   Език на производството: френски
   
      Страни
   
   
      Жалбоподател: Marcel Gossio (Абиджан, Бряг на слоновата кост) (представител: S. Zokou, avocat)
   
      Ответник: Съвет на Европейския съюз (представители: B. Driessen и G. Étienne)
   
      Предмет
   
   Искане за отмяна, от една страна, на Регламент (ЕО) № 560/2005 на Съвета от 12 април 2005 година за налагане на някои специфични ограничителни мерки, насочени към определени лица и стопански субекти, с оглед ситуацията в Кот д'Ивоар (OВ L 95, стp. 1), на Решение 2010/656/ОВППС на Съвета от 29 октомври 2010 г. за подновяване на ограничителните мерки срещу Кот д’Ивоар (ОВ L 285, стр. 28), и на Решение за изпълнение 2012/144/ОВППС на Съвета от 8 март 2012 година за изпълнение на Решение 2010/656/(ОВ L 71, стр. 50), доколкото те се отнасят до жалбоподателя и, от друга страна, на Решение на Съвета от 17 май 2013 г. за запазване на ограничителните мерки срещу жалбоподателя.
   
      Диспозитив
   
   
               1)
            
            
               Отменя Решение за изпълнение 2014/271/ОВППС на Съвета от 12 май 2014 година за изпълнение на Решение 2010/656/ОВППС за подновяване на ограничителните мерки срещу Кот д'Ивоар, и Регламент за изпълнение (EС) № 479/2014 на Съвета от 12 май 2014 година за изпълнение на Регламент (ЕО) № 560/2005 за налагане на някои специфични ограничителни мерки, насочени към определени лица и стопански субекти, с оглед ситуацията в Кот д'Ивоар, доколкото се отнасят до г-н Marcel Gossio.
            
         
               2)
            
            
               Отхвърля жалбата в останалата част.
            
         
               3)
            
            
               Всяка страна понася направените от нея съдебни разноски.
            
         
      (1)  ОВ C 313, 26.10.2013 г.